حصان طرواده

حصان طرواده (بالإنجليزى: Trojan Horse) جزء من ميثولوجى اليونانى اللى كانت بتحكى على حرب طرواده. كانت فيه حرب عظيمة بين الطراوديين و الاغريق فضلت عشر سنين منغير ما حد يكسب و الاغريق فضلوا محصرين مدينه طروادا و كل يوم والتانى تحصل معارك بين الجيشين يموت فيها الاف من الطرفين لحد ما الاغريق جيتلهم فكره انهم يعملوا نفسهم يبنوا حصان خشب كبير و ينسحبوا و يفكوا الحصار على المدينه بالليل و محدش شايفهم, تاىن يوم الطرادويين مالقوش الاغريق اللى عاملين يحاربوهم باقلهم عشر سنين و لقوا حصان خشب مكانهم فاعتبروه هديه و هدنه من الاغريق و انهم ادلهم هديه عشان يسلموا شرهم و فى ناس قالت دى هديه من الالهه اللى كانت فى صفهم عشان دفعهم الجامد. المهم دخلوا الحصان الخشب. اللى مكانوش عارفينه ان جوه الحصان فى مجموعه من المحاربيين نزلوا من الحصان بليل و فتحوا باب المدينه المحصنه للجيش الاغريقى اللى عمل نفسه انسحب بس كان متخفى بعيد عن البلد. وبالخدعه دى الاغريق سيطروا على المدينه و دمروها وخصلت الحرب

 الميثولجى اليونانى و فكرة حصان طرواده 

بتقول الميثولجى اليونانى ان حصار طرواده و الحرب فضلت عشر سنين مات فيها ناس كتير و ابطال يونانين كتير لحد ما جت اوديسيوس فكره ان يبنى حصان خشب كبير مجوف ويحط فيه محاربين وعساكر ويستخبوا جوا الحصان و الجيش يعمل نفسه انسحب و رجع , مع انه مستخبى قريب , و فعلا قبل الطرادويين الحصان و اعتبروه كهديه خصوصا لما قام كام جسوس يونانى محطوطين فى طرودا ما اكدوا لهيم الكلام دا وحطوا فى مخهم الافكار دى. المهم الملك قرر يدخل الحصان المدينه فى احتفال كبير ,مع ان كانت فيه احتجاجات من ناس كتيرا و شاكيين فى حوار الحصان دا, و الطرادويين احتفلوا لحد نص الليل انهم كسبوا اخيرا الحرب ضد اليونانين بعد عشر سنين بيقتلوا فيها بعض. المهم خطه اوديسيوس كانت ماشيا تمام و فى نص الليل و الناس نايمه و مفيش حراسه عشان المفروض الحرب خلصت وفى احتفلات نزل العساكر من الحصان الخشب و فتحوا الباب للجيش اللى احتلها ودمرها وقتل كل اللى فيها.

تصنيف:ميثولوجيا يونانيه